Diari Oficial de la Generalitat Valenciana


Sumari del DOGV 4112, del 23-10-2001 (2001/9874)

Informació pública de la convocatòria d'ajudes de l'Ajuntament d'Aldaia a projectes de cooperació internacional al desenvolupament que realitzen organitzacions no governamentals durant l'any 2001.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4112

Data del DOGV
:   23-10-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/9874


Organisme emissor
:   Ajuntament d'Aldaia

Tipus de document
:   Anunci

Informació pública de la convocatòria d'ajudes de l'Ajuntament d'Aldaia a projectes de cooperació internacional al desenvolupament que realitzen organitzacions no governamentals durant l'any 2001. [2001/M9874]
  
Vist l'Acord de la Comissió de Govern, de data 30 de juliol de 2001, pel qual van ser aprovades les bases per què s'han de regir les convocatòries d'ajudes destinades a projectes de cooperació internacional al desenvolupament que realitzen organitzacions no governamentals (ONG).
  
De conformitat amb les atribucions que li atorga l'article 21 de la Llei 7/1985, de 2 d'abril, Reguladora de les Bases de Règim Local, aquesta Alcaldia ha dictat la següent resolució:
  
Primer
  
Convocar concurs públic per a la concessió d'ajudes destinades a projectes de cooperació internacional al desenvolupament que realitzen organitzacions no governamentals (ONG), corresponents a l'exercici 2001, d'acord amb els objectius, requisits i condicions establits en les bases aprovades per la Comissió de Govern.
  
Segon
  
Les sol·licituds per a prendre part en aquesta convocatòria es presentaran en el registre general de l'ajuntament, de 09.00 a 14.00 hores (plaça de la Constitució,10) i en el model que es facilitarà a l'efecte, en un termini de 30 dies naturals, a comptar del següent a la inserció de l'anunci de la convocatòria en el Diari Oficial de la Generalitat Valenciana. En el mateix lloc i termini estarà a disposició dels interessats la documentació comprensiva dels criteris que han de regir la convocatòria.
  
Aldaia, 15 d'octubre de 2001.- L'alcaldessa: Desemparats Navarro i Pròsper.
  
Bases que han de regir per a la convocatòria d'ajudes a projectes de cooperació internacional al desenvolupament que realitzen organitzacions no governamentals.
  
Article 1. Objecte de la convocatòria
  
1. Es convoquen ajudes a organitzacions no governamentals per al cofinançament de projectes de cooperació a executar als països i pobles empobrits (Tercer Món).
  
2. Ajudes a les ONG que desenvolupen el seu treball amb col·lectius d'immigrants, grups marginals locals i/o en la sensibilització pel voluntariat i la solidaritat del poble (Quart Món).
  
Article 2. Experiència prèvia de la ONG sol·licitant de la subvenció
  
Les ONG sol·licitants de la subvenció hauran d'acreditar la seua experiència en la realització d'aquest tipus de projectes mitjançant l'aportació de documents justificatius de l'execució, individualment o en agrupació amb altres ONG, de quatre projectes de cooperació en països i pobles.
  
En el cas d'agrupació de ONG, serà suficient que la que actua com a responsable del projecte acredite aquesta experiència prèvia.
  
S'eximeix de l'acreditació de l'experiència prèvia de quatre anys a aquelles entitats del poble que ja hagueren rebut subvencions en anteriors convocatòries d'ajudes o que compten amb l'acceptació del Consell Municipal de Benestar Social.
  
Article 3. Criteris prioritaris per a la selecció de projectes
  
Per a la present convocatòria s'estableixen les següents prioritats:
  
a) La ubicació dels projectes haurà de referir-se a pobles en què Espanya té vincles culturals i històrics (Llatinoamèrica i Àfrica), i altres països per especials circumstàncies d'extrema necessitat.
  
b) Aquells projectes que en relació amb els objectius i camps d'actuació del programa consideren accions que afecten:
  
1. Els processos migratoris, com a forma d'afavorir l'assentament de les poblacions i el desenvolupament als països d'origen.
  
2. La lluita contra la droga.
  
3. La cooperació en preservació i millora del medi ambient.
  
4. La protecció i defensa dels drets humans
  
5. Els progressos de l'educació i la cultura dels pobles.
  
c) S'atendrà algun projecte que pel seu caràcter d'emergència (catàstrofe, epidèmia, guerra, fam ?) ho requerisca i aquells projectes que cobrisquen les necessitats vitals d'una manera continuada (ex. habitatge, salut, conducció d'aigües, clavegueram ?)
  
d) Aquells projectes que per la seua envergadura requerisquen l'esforç i la coordinació amb altres institucions, pobles o mancomunitats, seran tinguts en compte i s'establiran els mecanismes necessaris per a la seua bona marxa; ja que seran aquest tipus de projectes els que tindran un caràcter mes global, de major cost i que suposaran un canvi qualitatiu i quantitatiu en la vida dels pobles. Per a això, i atés que la majoria dels pobles de l'Horta Sud van aprovar l'aportació del 0,7% s'establiran vies de diàleg i estudi conjunt,.
  
proposant a la Mancomunitat de l'Horta Sud la creació d'una comissió conjunta.
  
e) Prioritats relatives als beneficiaris del projecte
  
Projectes amb nombre més gran de beneficiaris i aquells els beneficiaris dels quals estiguen inclosos en algun dels col·lectius següents:
  
1. Dones
  
2. Infància i joventut
  
3. Comunitats indígenes
  
4. Refugiats i desplaçats i/o en procés de retorn.
  
f) Així mateix, es donarà prioritat a:
  
1. Aquells projectes presentats per entitats que tinguen implantació d'estructura suficient de la ONG al territori de la Comunitat Valenciana, amb seu a la capital de València gaudint de prioritat els projectes locals.
  
2. Mancar de fins de lucre i no dependre econòmicament o institucionalment d'entitats lucratives. També quedaran excloses aquelles ONG que tinguen vinculació o donen suport a organismes de l'ONU (per entendre que aquest organisme ha de garantir els seus objectius des de l'aportació dels estats membres)
  
3. Els projectes en què es demostre una elevada implicació financera de l'entitat sol·licitant, traduïda en el seu propi percentatge de finançament.
  
4. Els projectes les despeses d'administració dels quals siguen inferiors al percentatge màxim admissible (que és del 10%).
  
5. Estar al corrent, en el cas d'haver rebut ajudes i subvencions amb anterioritat, en el compliment de les obligacions establides en la corresponent convocatòria.
  
Article 4. Requisits tècnics del contingut dels projectes
  
El contingut dels projectes haurà d'incloure:
  
1. Identificació i formulació precises, amb objectius clars i realistes.
  
2. Calendari detallat d'accions, amb determinació de l'exercici pressupostari en què es desenvoluparà cada una d'elles, en el cas de projectes que comprenguen més d'un exercici.
  
3. Desglossament pressupostari detallat que distingisca els costos imputats a cada exercici pressupostari.
  
4. Estudi de viabilitat econòmica, social i administrativa de l'acció després del cessament del finançament extern.
  
En el cas de construcció d'habitatges o infraestructures, s'haurà d'incloure document de conformitat de les autoritats locals.
  
5. Criteris o indicadors que permeten mesurar el grau de realització dels objectius fixats.
  
6. Implicació en el projecte de les entitats que actuen com a contrapart al país receptor i, si és procedent, participació dels propis beneficiaris en el disseny, execució i avaluació de l'activitat.
  
7. Identificació exacta i detallada de les fonts de finançament complementari de la subvenció de l'Ajuntament d'Aldaia.
  
8. Memòria econòmica i pla de finançament on s'identifiquen els recursos necessaris, el nombre d'unitats de cada recurs, el preu per unitat, en la moneda local i en euros i l'import total.
  
Article 5. Avaluació dels projectes
  
1. Els projectes que complisquen els requisits tècnics anteriors, seran avaluats de conformitat amb el que disposa en primera instància el Consell de Benestar Social, que elevarà una proposta a la comissió informativa corresponent, que té la potestat d'emetre un informe per a la seua aprovació per la Comissió Govern.
  
Article 6. Termini de presentació de les sol·licituds i nombre màxim de projectes a presentar
  
El termini de presentació de sol·licituds serà de 30 dies naturals a comptar des de l'endemà al de la publicació de la convocatòria en el Diari Oficial de la Generalitat Valenciana.
  
En el cas que l'últim dia del termini siga inhàbil, el termini s'entendrà prorrogat al primer dia hàbil següent, conforme al que disposa l'article 48.3 de la Llei 30/1992, de Règim Jurídic de les Administracions Públiques i del Procediment Administratiu Comú.
  
A fi d'aconseguir una major redistribució de les ajudes entre les ONG valencianes i una major concentració dels esforços de cada una d'elles en un menor nombre de projectes a gestionar, es limitarà a un el nombre de projectes presentats per aquesta convocatòria i per a cada entitat sol·licitant.
  
El lloc de presentació de les sol·licituds serà l'ajuntament.
  
Article 7. Percentatge de cofinançament i quantia de les subvencions
  
La participació financera de l'ajuntament en els projectes serà, com a màxim, del 80% del cost total del projecte.
  
Les ajudes tenen exclusivament caràcter anual
  
Article 8. Formulari de sol·licitud i documents que han d'acompanyar-lo
  
Per a tenir accés a les ajudes objecte d'aquesta convocatòria serà necessari omplir, en tots els seus punts, el formulari d'identificació del projecte que figura com a annex I.
  
Aquest formulari haurà de ser presentat en paper en dos exemplars i en disquet, i haurà d'omplir-se en la seua totalitat.
  
La falta d'ompliment d'algun dels apartats del formulari i la falta d'esmena d'aquest impedirà l'avaluació tècnica del projecte.
  
Així mateix és d'obligat compliment la presentació del document que acredite estar inclòs en el registre provincial i/o nacional d'associacions de la ONG, així com, en el cas de les locals, estar incloses en el cens d'associacions locals.
  
Article 9
  
No se subvencionaran despeses indirectes (s'entén per aquestes imputació de lloguers de la seu de l'entitat, despeses de comunicacions i energia o compra d'equipament).
  
Article 10. Inici de l'execució i lliurament anticipat de fons
  
1. Una vegada aprovada la subvenció, l'entitat beneficiària haurà de presentar, en el termini de 10 dies a partir de la notificació de la resolució, la fitxa de manteniment de tercers, en què constarà el compte bancari en què hagen de rebre la transferència. L'absència de presentació en termini de la fitxa de manteniment s'entendrà com a renúncia de l'entitat beneficiària a la subvenció concedida.
  
2. En el mateix termini i amb la mateixa conseqüència, en cas d'incompliment, l'entitat beneficiària haurà de comunicar la data d'inici de l'execució del projecte, data a partir de la qual s'iniciarà el còmput del termini previst pel beneficiari en el formulari d'identificació del projecte.
  
3. Rebuda la comunicació de la data d'inici i la fitxa de manteniment de tercers, l'administració tramitarà el lliurament del 100% de la subvenció concedida.
  
4. L'administració es reserva la facultat de requerir en qualsevol moment garantia real o personal a l'entitat beneficiària si circumstàncies objectives així ho justifiquen.
  
5. La ONG subvencionada firmarà un conveni amb l'ajuntament on s'assumeixen els compromisos d'aquestes bases, el de cooperació amb l'ajuntament en la difusió i sensibilització ciutadana a Aldaia, i l'ajuntament el compromís de lliurar els fons.
  
En el dit acte han d'estar presentats els documents i requeriments d'aquest article.
  
Article 11. Informes i justificació anual
  
1. Les entitats hauran de presentar, per a cada projecte subvencionat, un informe anual sobre la marxa d'execució d'aquest.
  
2. Junt amb l'informe anual, les entitats hauran de presentar justificació de les despeses realitzades durant l'any corresponent d'execució del projecte.
  
Si aquesta justificació es considera satisfactòria, s'entendrà justificada la despesa corresponent a aquest any en el cas de projectes plurianuals, i quedarà pendent la sol·licitud de subvenció per a cada exercici, ja que només se subvenciona any a any.
  
Article 12. Finalització del projecte, informe final i justificació de les despeses
  
1. Els projectes es consideraran finalitzats una vegada transcorregut el termini d'execució previst en el formulari d'identificació del projecte.
  
El termini per a la presentació de l'informe final i la justificació de les despeses serà de dos mesos a partir de la data de finalització del projecte i tota la documentació haurà de presentar-se en dos exemplars, bé acompanyant l'original i dues còpies per a compulsar-les. O bé acompanyant dues còpies degudament compulsades per notari o fedatari públic.
  
2. L'informe final del projecte haurà d'anar acompanyat dels següents documents:
  
a) Informe del soci local sobre les repercussions del projecte
  
b) Balanç resum de les activitats subvencionades
  
c) Document bancari justificatiu del canvi de divises realitzat, on conste el tipus de canvi practicat
  
d) Compte justificatiu de les despeses
  
e) Factures que suporten el compte anterior
  
3. Les factures presentades hauran de complir els requisits exigits per la legislació del país en què s'hagen adquirit els béns o prestats els serveis, per a o pel beneficiari de la subvenció i, en tot cas, inclouran:
  
a) Nom, cognoms, denominació social, domicili i número d'identificació fiscal (si és procedent) de l'expedidor i del destinatari
  
b) Descripció de l'operació i contraprestació total
  
c) Lloc i data d'emissió
  
4. S'haurà d'expedir i lliurar factura pels pagaments anteriors a la realització de l'operació. En la corresponent factura es farà indicació expressa d'aquesta circumstància.
  
5. Els documents originals justificatius de la despesa hauran de presentar-se davant del Departament de Serveis Socials de l'ajuntament, als efectes que es procedisca a la comprovació que en ells consta la diligència relativa a la seua afectació, total o parcial, al projecte subvencionat.
  
6. En el cas que la contrapart local no puga desprendre's d'algun document justificatiu de la despesa, haurà de presentar informe motivant aquesta impossibilitat. En aquest cas serà necessari que s'aporte una fotocòpia del document, que haja sigut confrontada per notari o per un funcionari de l'ambaixada o consolat espanyol, qui deu expressament donar fe que, en l'original del document, s'ha fet constar de manera fefaent que la dita despesa ha sigut subvencionada per l'Ajuntament d'Aldaia parcialment, en la quantia que s'especifique.
  
7. Si la justificació de la despesa no arriba a la totalitat de la quantia subvencionada es podrà completar amb un altre projecte semblant.
  
Si la ONG no ha aconseguit la subvenció suficient per a l'execució del projecte o ha rebut ja el 100%, per la qual cosa la subvenció de l'ajuntament no és necessària per al dit projecte, la ONG podrà:
  
- Tornar la subvenció atorgada.
  
- Sol·licitar canvi de projecte.
  
- Realitzar alguna fase del projecte per a la qual sí tinga prou finançament.
  
Article 13. Modificació del projecte i ampliacions de termini
  
1. Qualsevol modificació del contingut del projecte, tal com ve definit en el formulari d'identificació, que afecte els apartats de pressupost, finançament del projecte i anualitats (fulls 8 i 9) haurà de ser prèviament autoritzada per l'Ajuntament d'Aldaia.
  
2. No s'admetran modificacions que suposen un increment de les partides de despeses administratives.
  
3. Si 10 dies abans de la data prevista inicialment com de fi de l'execució o de la data límit per a justificar o presentar l'informe final, l'administració no haguera denegat expressament la sol·licitud d'ampliació, aquesta s'entendrà autoritzada per silenci positiu.
  
Article 14. Revocació i reintegrament de les subvencions
  
1. L'administració, si existeixen motius fundats per a suposar que el projecte de cooperació està sent executat incorrectament, podrà revocar, amb l'audiència prèvia de l'entitat interessada, la resolució de sol·licitud de la devolució dels fons.
  
Article 15. Difusió de l'origen de les subvencions
  
Les entitats que reben aquestes ajudes hauran de donar difusió a l'origen de la subvenció i incorporar de forma visible el logotip de l'Ajuntament d'Aldaia en tot el material escrit de difusió o de publicitat que tinga qualsevol relació amb el projecte subvencionat.